seungwon929/Th-miracl huggingface dataset:
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓

วิทยาลัยการอาชีพร้อยเอ็ด (อังกฤษ :Roi At Industrial and Community Education College ) เป็นวิทยาลัยด้านช่างฝึกอาชีพ สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ อำเภอเมืองร้อยเอ็ด จังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)

วิทยาลัยการอาชีพร้อยเอ็ด แรกเริ่มจัดตั้งเมื่อวันที่ 1 ตุลาคม พ.ศ. 2522   เดิมชื่อ "ศูนย์ฝึกวิชาชีพ"  ได้จัดตั้งขึ้นตามโครงการจัดตั้งศูนย์ฝึกวิชาชีพ โดยเงินกู้ของธนาคารโลก จัดตั้งเป็นศูนย์ขนาดเล็กในเขตการศึกษา 10  ประกาศเริ่มก่อสร้างเมื่อวันที่ 3 กันยายน 2523 และได้รับการเปลี่ยนชื่อเป็น วิทยาลัยการอาชีพร้อยเอ็ด ได้เปิดทำการสอนเมื่อเดือนพฤศจิกายน 2524 โดยเปิดสอนในหลักสูตรมัธยมศึกษาตอนปลายสายวิชาชีพ เรียกว่าหลักสูตรวิชาชีพ (วช.) บริการให้กับนักเรียนในโรงเรียนมัธยมศึกษาของกรมสามัญศึกษา ซึ่งเรียกว่าโรงเรียนต้นสังกัดในเขตจังหวัดร้อยเอ็ดและจังหวัดใกล้เคียงทั้ง ภาครัฐบาลและเอกชน นอกจากนั้นยังได้เปิดสอนในหลักสูตรวิชาชีพระยะสั้นให้กับ ประชาชนทั่วไปทั้งภาคในเวลาราชการ และภาคนอกเวลาราชการในสาขาวิชาต่าง ๆ ตามความต้องการของท้องถิ่น เมื่อวันที่ 7 มิถุนายน พ.ศ. 2534 ได้เปิดสอนหลักสูตรประกาศนียบัตรวิชาชีพ(ปวช.) ในสาขาวิชาที่ขาดแคลน ปีการศึกษา 2539 เปิดสอนหลักสูตรประกาศนียบัตรวิชาชีพชั้นสูง(ปวส.) ตั้งแต่นั้นเป็นต้นมา

วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
เส้นขนานที่ 15 องศาใต้

เส้นขนานที่ 15 องศาใต้ คือวงกลมละติจูดที่ 15 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 15° ใต้ลากผ่านพื้นที่ดังนี้:
วิทยาลัยเทคนิคกาฬสินธุ์ สถาบันการอาชีวศึกษาภาคตะวันออกเฉียงเหนือ ๓

วิทยาลัยเทคนิคกาฬสินธุ์ (อังกฤษ : Kalasin Technical College ) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองกาฬสินธุ์ จังหวัดกาฬสินธุ์ โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเทคนิคกาฬสินธุ์ แรกเริ่มเมื่อวันที่ 14 กรกฎาคม พ.ศ.  2495 จากกรมอาชีวศึกษาได้ประกาศจัดตั้ง "โรงเรียนช่างไม้กาฬสินธุ์ขึ้น"  รับนักเรียนที่จบชั้น  ประถมปีที่  4  เข้าเรียนในระดับมัธยมศึกษาตอนต้น  (ม.1 – ม.3)  ในแผนกช่างไม้  โดยมีนายกิตติ  เสนากิจ  เป็นครูใหญ่

พ.ศ.  2499  กรมอาชีวศึกษา  ได้เปลี่ยนชื่อจากโรงเรียนช่างไม้กาฬสินธุ์เป็นโรงเรียนการช่างกาฬสินธุ์และได้เปิดสอนแผนกวิชาช่างตัดผม

พ.ศ.  2508  นักเรียนสนใจเข้าศึกษา  โรงเรียนการช่างสตรีกาฬสินธุ์น้อยมากกรมอาชีวศึกษา  จึงได้ยุบโรงเรียนการช่างสตรีกาฬสินธุ์  มารวมกับโรงเรียนการช่างกาฬสินธุ์

พ.ศ.  2522  ได้รับอนุมัติให้เปลี่ยนชื่อจากโรงเรียนการช่างกาฬสินธุ์ เป็นโรงเรียนเทคนิคกาฬสินธุ์  เปิดสอนแผนกวิชาช่างวิทยุและโทรคมนาคม

พ.ศ.  2523  กรมอาชีวศึกษา  ได้อนุมัติให้เปิดสอนแผนกวิชาช่างกลโรงงาน   วันที่ 1  เมษายน  2523  กระทรวงศึกษาธิการ  ได้ประกาศยกฐานะโรงเรียนเทคนิคกาฬสินธุ์  เป็นวิทยาลัยเทคนิคกาฬสินธุ์  สังกัดกองวิทยาลัยเทคนิค  โดยมีนายพินิจ  ศุภวัฒน์  ดำรงตำแหน่งผู้อำนวยการวิทยาลัย

พ.ศ.  2545  ได้รับการคัดเลือกให้เป็นที่ตั้ง   สำนักงานสถาบันการอาชีวศึกษาภาคตะวันออกเฉียงเหนือ 4  (กาฬสินธุ์  มหาสารคาม  ร้อยเอ็ด)  และได้รับเกียรติเป็นสถานที่ตั้ง สำนักงานคณะกรรมการอาชีวศึกษาภาคตะวันออกเฉียงเหนือ  (อศภ.)

พ.ศ   2556  เปิดสอนระดับปริญญาตรี  ภาควิชาเทคโนโลยียานยนต์ และเปิดสอนระดับ ปวช. หลักสูตร MEP สาขาคอมพิวเตอร์ธุรกิจ

พ.ศ   2557  เปิดสอนประเภทวิชาอุตสาหกรรมการท่องเที่ยว สาขาวิชาการโรงแรม และเปิดสอนหลักสูตรระดับปริญญาตรี  ภาควิชาเทคโนโลยีไฟฟ้า วิทยาลัยเทคนิคกาฬสินธุ์ ได้รับงบประมาณสิ่งก่อสร้าง  50 ล้านบาท จัดสร้างอาคารเอนกประสงค์ 3 ชั้น เนื้อที่ใช้สอย 6,200  ตารางเมตร โดยเป็นงบประมาณผูกพัน  2557 – 2559

วิทยาลัยเทคนิคกาฬสินธุ์ สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
ทอม พาร์กเกอร์-โบลส์

ทอม เฮนรี ชาลส์ พาร์กเกอร์-โบลส์ พระโอรสคนโตใน คามิลลา ดัชเชสแห่งคอร์นวอล พระชายาพระองค์ที่2 ในเจ้าชายชาลส์ เจ้าชายแห่งเวลส์ กับอดีตพระสวามี อันดริว พากเกอร์-โบลส์ เขาสมรสกับซารา บลู มีบุตรร่วมกัน2คน
วิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓

วิทยาลัยเทคนิคร้อยเอ็ด (อังกฤษ : Roi At Technical College ) เป็นวิทยาลัยด้านช่างอุตสาหกรรม สังกัดสถาบันการอาชีวศึกษาภาคตะวันออกเฉียงเหนือ ๓ ตั้งอยู่ในอำเภอเมืองร้อยเอ็ด จังหวัดร้อยเอ็ด โดยเปิดสอน 3 หลักสูตร คือ ปวช., ปวส. และปริญญาตรี (ต่อเนื่อง)
วิทยาลัยเทคนิคร้อยเอ็ด แรกเริ่มตั้งขึ้นเมื่อวันที่ 15 ตุลาคม 2481 เดิมชื่อโรงเรียน “โรงเรียนประถมอาชีพ” ในบริเวณโรงเรียนฝึกหัดครูมูล (เดิม) และเป็นที่ตั้งของวิทยาลัยเทคนิคร้อยเอ็ดในปัจจุบัน ถนนเทวาภิบาล อำเภอเมือง จังหวัดร้อยเอ็ด ในบริเวณเนื้อที่ 37 ไร่

ปี พ.ศ. 2482 ได้เปลี่ยนชื่อเป็น “โรงเรียนช่างไม้ร้อยเอ็ด” เปิดทำการสอนเฉพาะ มัธยม อาชีวศึกษาตอนต้น แผนกช่างไม้ หลักสูตร 3 ปี มีนักเรียนที่เข้าเรียนรุ่นแรก จำนวน 28 คน มี นายยงยุทธ นุกูลการ เป็นครูใหญ่คนแรก กิจการของโรงเรียนได้เจริญตลอดมาโดยลำดับ ปี พ.ศ. 2495 ได้เปิดทำการสอนถึงชั้นมัธยมศึกษาตอนปลาย ปีแรกหลักสูตร 3 ปี

ปี พ.ศ. 2495 ได้รับโอนโรงเรียนฝึกอาชีพช่างดัดผมเข้ามารวมอยู่ด้วย ในสังกัด

ปี พ.ศ. 2502 ได้เปลี่ยนชื่อโรงเรียนจากช่างไม้ร้อยเอ็ด เป็นโรงเรียนการช่างร้อยเอ็ด

ปี พ.ศ. 2503 ได้เปิดสอนชั้น “มัธยมอาชีวศึกษาชั้นสูง” หลักสูตร 3 ปี (แผนกช่างไม้และก่อสร้าง)

ปี พ.ศ. 2504 ได้เปิดสอนหลักสูตรชั้นมัธยมศึกษาตอนต้น สายอาชีพ (มศ.1) ตามแผนการศึกษาแห่งชาติ พ.ศ. 2503

ปี พ.ศ. 2506 ได้รับงบประมาณค่าก่อสร้างอาคารเรียนไม้สองชั้น 4 ห้องเรียน ตามแบบ 031 ของกรมอาชีวศึกษา เป็นเงิน 200,000 บาท (สองแสนบาทถ้วน) และได้ใช้จ่ายเป็นค่าชดเชยแลกเปลี่ยน ที่ดิน ซึ่งเป็นที่ปลูก บ้านพักนายอำเภอเมืองร้อยเอ็ดเป็นเงิน 50,000 บาท (ห้าหมื่นบาทถ้วน) เพื่อนำมา สมทบปลูกสร้างบ้านพักนายอำเภอเมืองร้อยเอ็ดแห่งใหม่ โดยได้รับอนุเคราะห์จากผู้ว่าราชการจังหวัดร้อยเอ็ด (นายสมาส อมาตยกุล) ในสมัยนั้น

ปี พ.ศ. 2506 ได้ขอยกเลิกไม่รับนักเรียนกินอยู่ประจำ ได้ใช้หอพักนักเรียนประจำ ดัดแปลงเป็นอาคารเรียน

ปี พ.ศ. 2519 นี้ กระทรวงศึกษาธิการได้ยกฐานะโรงเรียนการช่างร้อยเอ็ด ขึ้นเป็นวิทยาลัย อาชีวศึกษาร้อยเอ็ด (วิทยาเขต) และเปิดสอนในระดับ ปวส. แผนกช่างก่อสร้าง เมื่อวันที่ 7 มิถุนายน 2519 เป็นวันแรก มีนักศึกษารวม 30 คน โดยมี นางสาวอังกาบ วนรมย์ เป็นผู้อำนวยการ นายขวัญธนะ กระต่ายทอง เป็นผู้ช่วยผู้อำนวยการ (รับผิดชอบการบริหารงานภายในวิทยาเขต 1)

ปี พ.ศ. 2523 ได้รับอนุมัติจากกรมอาชีวศึกษา ให้แยกตัวออกมาจากวิทยาลัยอาชีวศึกษา วิทยาเขต1ยกฐานะขึ้นเป็น“วิทยาลัย”ชื่อว่า วิทยาลัยเทคนิคร้อยเอ็ดโดยมี นายเอนก จูจันทร์ เป็น ผู้อำนวยการ เปิดสอนแผนกช่างกลโรงงาน ระดับ ปวช. (ประกาศนียบัตรวิชาชีพ) เพิ่มขึ้นอีก 1 แผนก ได้รับเงินงบประมาณหมวดค่าก่อสร้าง สร้างโรงงานช่างกลโรงงานแบบจั่วแฝด 1 หลัง แบบ กช.301 ในวงเงิน 1,670,000 บาท เปิดซองประกวดราคา เมื่อ 5 เมษายน 2523 การก่อสร้างแล้วเสร็จในปีเดียวกัน

นับตั้งแต่ปี พ.ศ. 2523 เป็นต้นมา วิทยาลัยได้พัฒนาเจริญก้าวหน้าขึ้นเรื่อย ๆ สร้างถนน ปรับปรุงบริเวณอาคารสถานที่ ที่ยังไม่แล้วเสร็จให้สมบูรณ์ต่อไป

วิทยาลัยเทคนิคร้อยเอ็ด สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
อเล็กซันเดอร์ วินด์เซอร์ เอิร์ลแห่งอัสเตอร์

อเล็กซันเดอร์ วินด์เซอร์ เอิร์ลแห่งอัสเตอร์ เป็นพระโอรสพระองค์แรกใน เจ้าชายริชาร์ด ดยุกแห่งกลอสเตอร์ กับ บริจิตต์ ดัชเชสแห่งกลอสเตอร์ เมื่อแรกประสูติ ได้รับการสถาปนาเป็น เอิร์ลแห่งอัสเตอร์ ซึ่งเป็น บรรดาศักดิ์รองของ ดยุกแห่งกลอสเตอร์ พระองค์เสกสมรสกับ แคร์ล บรูท (ภายหลังคือ แคร์ล เคาน์เตสแห่งอัสเตอร์) มีโอรส-ธิดารวม 2 คน
คณะนิเทศศาสตร์ มหาวิทยาลัยศรีปทุม

คณะนิเทศศาสตร์ มหาวิทยาลัยศรีปทุม () เป็น คณะวิชา สังกัดมหาวิทยาลัยศรีปทุม เปิดสอนทั้งหมด 3 แห่ง

คณะนิเทศศาสตร์ มหาวิทยาลัยศรีปทุม เปิดดำเนินการตั้งแต่ปีการศึกษา 2532 โดยมีวัตถุประสงค์เพื่อให้ผู้ศึกษาในศาสตร์แห่งการสื่อสารมวลชน ศิลปะการแสดงและแฟชั่นดีไซน์ได้ มีความรู้ความสามารถในการนำวิทยาการนิเทศศาสตร์ไปใช้ปฏิบัติงานให้เกิดประโยชน์แก่ตนเอง หน่วยงาน สังคม และประเทศชาติ และต้องการเผยแพร่นวัตกรรมด้านวิชาชีพนิเทศศาสตร์ให้เป็นที่ยอมรับกันอย่างกว้างขวาง ในปีการศึกษา 2543 ได้เปิดสอนที่ มหาวิทยาลัยศรีปทุม วิทยาเขตชลบุรี และต่อมาในปีการศึกษา 2556 ได้เปิดสอนที่ มหาวิทยาลัยศรีปทุม วิทยาเขตขอนแก่น เป็นแห่งล่าสุด คณะนิเทศศาสตร์ มหาวิทยาลัยศรีปทุมจะแบ่งสีครุยวิทยฐานะออกเป็น 2 สี ได้แก่
เส้นขนานที่ 15 องศาเหนือ

เส้นขนานที่ 15 องศาเหนือ คือวงกลมละติจูดที่ 15 องศา ด้านเหนือของระนาบศูนย์สูตรโลก เส้นนี้ลากผ่านทวีปแอฟริกา เอเชีย มหาสมุทรอินเดีย มหาสมุทรแปซิฟิก อเมริกากลาง แคริเบียน และมหาสมุทรแอตแลนติก

ในเหตุการณ์ความขัดแย้งชาด–ลิเบียระหว่างปี ค.ศ. 1978 - 1987 เส้นขนานนี้รู้จักกันในชื่อ"เส้นสีแดง" ซึ่งแบ่งพื้นที่ที่ถูกควบคุมโดยฝ่ายตรงข้าม (ดูเพิ่มเติมที่ปฏิบัติการแมนตา)

ที่ละติจูดนี้ดวงอาทิตย์จะมองเห็นได้เป็นเวลา 13 ชั่วโมง 1 นาที ในระหว่างครีษมายัน และ 11 ชั่วโมง 14 นาที ในระหว่างเหมายัน

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 15° เหนือลากผ่านพื้นที่ดังนี้:
จอร์จ วินด์เซอร์ เอิร์ลแห่งเซนต์แอนดรูว์

จอร์จ วินด์เซอร์ เอิร์ลแห่งเซนต์แอนดรูว์ เป็นพระโอรสองค์ใหญ่ใน เจ้าชายเอ็ดเวิร์ด ดยุกแห่งเคนต์ กับ แคทเธอรีน ดัชเชสแห่งเคนต์ พระองค์ได้รับ พระอิสริยยศเป็น เอิร์ลแห่งเซนด์แอนดรูว์ โดยประสูติ พระองค์เสกสมรสกับ ซิลวันนา ปาลมา โทมเซลลี (ภายหลัง ซิลวันนา เคาน์เตสแห่งเซนด์แอรดรูว์) มีโอรส-ธิดารวม 3 คน
คณะวิศวกรรมศาสตร์ มหาวิทยาลัยศรีปทุม

คณะวิศวกรรมศาสตร์ มหาวิทยาลัยศรีปทุม () เป็น คณะวิชา สังกัดมหาวิทยาลัยศรีปทุม ก่อตั้งขึ้นเมื่อปี พ.ศ. 2513 เพื่อทำหน้าที่จัดการเรียนการสอนด้านวิศวกรรมศาสตร์

คณะวิศวกรรมศาสตร์ มหาวิทยาลัยศรีปทุม ถือกำเนิดจากคณะโปลีเทคนิค ซึ่งได้รับอนุญาตจัดตั้งขึ้นเป็นคณะเริ่มต้นพร้อมกับการก่อตั้งวิทยาลัยศรีปทุม เมื่อวันที่ 28 พฤษภาคม ปี พ.ศ. 2513 ในระยะแรกเปิดดำเนินการสอนตามหลักสูตรประกาศนียบัตรวิชาชีพชั้นสูง (ปวส.) ต่อมาในปี พ.ศ. 2530 ทบวงมหาวิทยาลัยอนุญาตให้เปิดดำเนินการสอนในหลักสูตรวิศวกรรมศาสตรบัณฑิต (วศ.บ.) ดังนั้น คณะโปลีเทคนิค จึงได้เปลี่ยนชื่อใหม่เพื่อให้สอดคล้องกับสถานภาพการจัดการศึกษาเป็นคณะวิศวกรรมศาสตร์ ตั้งแต่วันที่ 18 ธันวาคม พ.ศ. 2530 เป็นต้นมาถึงปัจจุบัน

หมายเหตุ :
เส้นขนานที่ 45 องศาใต้

เส้นขนานที่ 45 องศาใต้ คือวงกลมละติจูดที่ 45 องศา ด้านใต้ของระนาบศูนย์สูตรโลก

เส้นขนานนี้เป็นจุดกึ่งกลางทางทฤษฎีระหว่างเส้นศูนย์สูตรและขั้วโลกใต้ จุดกึ่งกลางที่แท้จริงอยู่ที่ 16.2 กิโลเมตร (10.1 ไมล์) ทางใต้ของเส้นขนานเนื่องจากโลกไม่ได้เป็นทรงกลมที่สมบูรณ์ แต่ป่องที่บริเวณเส้นศูนย์สูตรและแบนที่บริเวณขั้วโลก

แตกต่างจากคู่เส้นขนานทางซีกโลกเหนือซึ่งเกือบทั้งหมดของเส้นขนานนี้ (ร้อยละ 97) ผ่านพื้นที่ที่เป็นมหาสมุทร เส้นนี้ลากผ่านมหาสมุทรแอตแลนติก มหาสมุทรอินเดีย ออสตราเลเชีย (ผ่านนิวซีแลนด์แต่พึ่งพ้นจากรัฐแทสเมเนีย) มหาสมุทรแปซิฟิก และทวีปอเมริกาใต้

ที่ละติจูดนี้ ดวงอาทิตย์จะมองเห็นได้เป็นเวลา 15 ชั่วโมง 37 นาที ในระหว่างครีษมายัน และ 8 ชั่วโมง 46 นาที ในระหว่างเหมายัน

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 45° ใต้ลากผ่านพื้นที่ดังนี้:
เส้นขนานที่ 65 องศาเหนือ

เส้นขนานที่ 65 องศาเหนือ คือวงกลมละติจูดที่ 65 องศา ด้านเหนือของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปยุโรป ทวีปเอเชีย และทวีปอเมริกาเหนือ

ที่ละติจูดนี้ ดวงอาทิตย์จะมองเห็นได้เป็นเวลา 22 ชั่วโมง 2 นาที ในระหว่างครีษมายัน และ 3 ชั่วโมง 35 นาที ในระหว่างเหมายัน

เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 65° เหนือลากผ่านพื้นที่ดังนี้:
สำเนียงฮัมกย็อง

สำเนียงฮัมกย็อง () บ้างเรียก ภาษาเกาหลีตะวันออกเฉียงเหนือ เป็นสำเนียงหนึ่งของภาษาเกาหลี มีผู้ใช้สำเนียงดังกล่าวในจังหวัดฮัมกย็องเหนือ จังหวัดฮัมกย็องใต้ และจังหวัดรยังกังของประเทศเกาหลีเหนือ และยังพบผู้ใช้ในเขตจังหวัดปกครองตนเองชนชาติเกาหลีหยันเปียน มณฑลจี๋หลิน ประเทศจีน ถือเป็นสำเนียงถิ่นที่มีความต่างเมื่อเปรียบเทียบกับภาษาเกาหลีสำเนียงมาตรฐานไม่ว่าของเกาหลีใต้หรือแม้แต่สำเนียงมาตรฐานของเกาหลีเหนือเอง อาทิ ไวยากรณ์ เสียงสูงต่ำ และความหมาย

ดังตัวอย่างศัพท์ทางเครือญาติ (kinship terminology) ในภาษาเกาหลีมาตรฐานจะเรียกคำว่า "พ่อ" ว่า '"อาบอจี" (아버지) แต่สำเนียงฮัมกย็องจะออกเสียงเป็น "อาบาอี" (아바이) หรือ "แอบี" (애비)

นอกจากนี้สำเนียงฮัมกย็องยังส่งอิทธิพลต่อภาษาโครยอ-มาร์ อันเป็นภาษาที่ชาวเกาหลีที่อาศัยในอดีตสหภาพโซเวียตใช้เป็นอย่างยิ่ง เนื่องจากประชากรกลุ่มดังกล่าวมีบรรพบุรุษอพยพมาจากจังหวัดฮัมกย็องไปตะวันออกไกลเมื่อศตวรรษที่ 19 พจนานุกรมภาษาเกาหลีของยุโรปฉบับแรกเป็นพจนานุกรมภาษาเกาหลี-รัสเซียของพุตซิลโล ที่ทำขึ้นเมื่อปี ค.ศ. 1874 ส่วนใหญ่คำศัพท์มีพื้นฐานมาจากสำเนียงฮัมกย็อง ซึ่งถูกรวบรวมขึ้นขณะที่ผู้เขียนอาศัยอยู่ในวลาดีวอสตอค
ฟุตบอลลีกเพลย์ออฟ ฤดูกาล 2017

การแข่งขัน ฟุตบอลลีกเพลย์ออฟ ของ ฤดูกาล 2016–17 จะจัดขึ้นในเดือนพฤษภาคม ค.ศ. 2017 กับรอบชิงชนะเลิศทั้งหมดจัดขึ้นที่สนาม เวมบลีย์ ใน ลอนดอน.

รอบเพลย์ออฟเริ่มต้นที่รอบรองชนะเลิศกับรอบรองชนะเลิศทั้งหมดจะลงเล่นสองนัด, เข้าร่วมโดยทีมที่มาจากการจบในอันดับที่ 3, 4, 5 และ 6 ใน แชมเปียนชิป และ ลีกวัน และทีมอันดับที่ 4, 5, 6 และ 7 ในตารางคะแนน ลีกทู. ทีมชนะเลิศของรอบรองชนะเลิศนั้นจะได้ก้าวเข้าสู่รอบชิงชนะเลิศ, พบกับผู้ชนะของรอบชิงชนะเลิศซึ่งได้เปรียบจากการเลื่อนชั้นในฤดูกาลถัดไป.

ฟุตบอลลีกเพลย์ออฟได้จัดขึ้นทุกปีตั้งแต่ปี ค.ศ. 1987. พวกเขาใช้พื้นที่สำหรับแต่ละดิวิชันตามแต่ข้อสรุปของฤดูกาลปกติและได้เข้ารับการเข้าร่วมโดยสี่สโมสรที่เสร็จสิ้น ด้านล่างตามการเลื่อนชั้นอัตโนมัติ.
"รวมผลสองนัด เรดิง ชนะ 2–1."

"รวมผลสองนัด เชฟฟีลด์เวนส์เดย์ 1–1 ฮัดเดอส์ฟีลด์ทาวน์. ฮัดเดอส์ฟีลด์ทาวน์ ชนะลูกโทษ 4–3."

----

"รวมผลสองนัด มิลล์วอลล์ ชนะ 3–2."

"รวมผลสองนัด แบรดฟอร์ด ซิตี ชนะ 1–0."

----

"รวมผลสองนัด แบล็กพูล ชนะ 6–5."

"รวมผลสองนัด เอ็กซิเตอร์ซิตี ชนะ 6–5."
โบสถ์ชิลก็อล

โบสถ์ชิลก็อล () เป็นโบสถ์คริสต์นิกายโปรเตสแตนต์หนึ่งในสองแห่งของประเทศเกาหลีเหนือ ตั้งอยู่บนถนนควังบก เขตควังบก ทางตะวันตกของเปียงยาง โบสถ์นี้ถูกสร้างเพื่ออุทิศแด่คัง พัน-ซ็อก มัคนายิกาเพรสไบทีเรียน มารดาของคิม อิล-ซ็อง

โบสถ์ชิลก็อลก่อตั้งขึ้นเมื่อปี พ.ศ. 2442 โดยคัง พัน-ซ็อกได้เข้าร่วมนมัสการที่คริสตจักรนี้ และคิม อิล-ซ็อง บุตรชาย ก็เคยเข้ามากับเธอบ้างในบางโอกาส ครั้นเมื่อเกิดสงครามเกาหลี โบสถ์ได้ถูกระเบิดของทหารอเมริกันทำลายเมื่อเดือนมิถุนายน พ.ศ. 2493 คิม อิล-ซ็องจึงมีคำสั่งให้บูรณะโบสถ์ใหม่ ณ จุดเดิมที่มารดาของเขาเคยยืน โบสถ์ถูกสร้างใหม่ตามรูปแบบเดิมในปี พ.ศ. 2532 และอยู่ในการดูแลของสหพันธ์คริสเตียนเกาหลี

นอกจากนี้ยังมีการสร้างพิพิธภัณฑ์ที่อุทิศแด่คัง พัน-ซ็อกใกล้ ๆ โบสถ์

โบสถ์เปิดต้อนรับศาสนิกชนมาปฏิบัติศาสนกิจอย่างเป็นทางการ คอยต้อนรับนักท่องเที่ยวต่างชาติในเปียงยาง นักการทูต และสมาชิกจากองค์กรต่างประเทศอยู่ตลอด ในโบสถ์จะมีการเทศนาเกี่ยวกับความรักชาติ เอกภาพของชาติและมีการเฉลิมฉลองที่นั่น ทั้งมีการอธิษฐานให้เกิดการรวมชาติเกาหลี

มีผู้เข้าโบสถ์ชิลก็อล 150 คน ผู้อพยพลี้ภัยเกาหลีเหนือไม่เคยล่วงรู้ถึงการดำรงอยู่ของโบสถ์นี้เสียด้วยซ้ำ โบสถ์อยู่ในการดูแลของหัวหน้าฆราวาส (lay leadership) และมีศิษยาภิบาล แต่ไม่ทราบว่าใครเป็นศิษยาภิบาลประจำโบสถ์ดังกล่าว

แม้โบสถ์ชิลก็อลจะมีลักษณะเป็นโบสถ์โปรเตสแตนต์ก็ตาม แต่ก็มิได้ระบุว่าสังกัดนิกายใดอย่างเป็นทางการ

มิชชันนารีชาวเกาหลีใต้ลงความเห็นว่าโบสถ์ชิลก็อลถูกใช้เป็นเครื่องมือในการโฆษณาชวนเชื่อของรัฐบาลเกาหลีเหนือ แต่วันที่ 28 มิถุนายน 2553 ฮัน ซัง-รย็อล (Han Sang-ryeol) ศิษยาภิบาลเกาหลีใต้ได้เข้าเยี่ยมโบสถ์ชิลก็อล ซึ่งเป็นการเดินทางไปเกาหลีเหนืออย่างผิดกฎหมายของประเทศเกาหลีใต้ หลังเขาเดินทางกลับสู่ประเทศแม่จึงถูกตัดสินจำคุก 5 ปี
กองทัพเรือสหรัฐ

"ระวังสับสนกับ กระทรวงทหารเรือสหรัฐ"
กองทัพเรือสหรัฐ (อังกฤษ: United States Navy, USN) เป็นกองกำลังทางทะเลในสังกัดกองทัพสหรัฐ และหนึ่งในเจ็ดองค์กรในเครื่องแบบของสหรัฐ กองทัพเรือสหรัฐเป็นกองทัพเรือที่ใหญ่ และมีความสามารถมากที่สุดในโลก โดยมีขนาดกองเรือตามน้ำหนักที่มากที่สุด กองทัพเรือสหรัฐมีกองเรือบรรทุกอากาศยานที่ใหญ่ที่สุดในโลก โดยมีเรือบรรทุกอากาศยาน 10 ลำในสถานะประจำการ อีก 2 ลำในสถานะกองเรือสำรอง และกำลังก่อสร้างเรือบรรทุกอากาศยานใหม่อีก 3 ลำ กองทัพเรือสหรัฐมีกำลัง 323,792 นายในสถานะประจำการ และอีก 108,515 นายในกองทัพเรือสำรอง มีเรือรบพร้อมประจำการ 274 ลำ และมีอากาศยานที่ใช้การได้มากกว่า 3,700 ลำ ตามข้อมูลในเดือนตุลาคม ค.ศ. 2016

กองทัพเรือสหรัฐมีต้นกำเนิดย้อนไปยังกองทัพเรือภาคพื้นทวีปซึ่งถูกก่อตั้งขึ้นระหว่างสงครามปฏิวัติอเมริกา ก่อนที่จะถูกก่อตั้งขึ้นใหม่เป็นกองทัพเรือสหรัฐหลังจากนั้นไม่นาน กองทัพเรือสหรัฐมีบทบาทสำคัญในสงครามกลางเมืองอเมริกัน โดยทำการปิดล้อมทางทะเลต่อฝ่ายสมาพันธรัฐ และเข้าควบคุมทางแม่น้ำของสมาพันธรัฐ ทั้งยังมีบทบาทหลักในการเอาชนะจักรวรรดิญี่ปุ่นในสงครามโลกครั้งที่สอง ในคริสต์ศตวรรษที่ 21 กองทัพเรือสหรัฐยังคงวางกำลังอยู่ทั่วโลก โดยเฉพาะในภูมิภาคมหาสมุทรแปซิฟิกตะวันตก, ทะเลเมดิเตอร์เรเนียน และมหาสมุทรอินเดีย กองทัพเรือสหรัฐเป็นกองทัพเรือทะเลน้ำลึก ที่มีความสามารถในการแสดงกำลังตามแนวชายฝั่งทั่วโลก และตอบสนองต่อสถานการณ์วิกฤตระดับภูมิภาคได้อย่างรวดเร็ว ทำให้กองทัพเรือสหรัฐเป็นตัวแทนผู้กระทำของสหรัฐฯ ทางการทูตและการทหารอยู่บ่อยครั้ง

กองทัพเรือสหรัฐอยู่ภายใต้การบริหารจัดการของกรมทหารเรือ โดยมีพลเรือนเป็นผู้บริหารในตำแหน่งอธิบดีกรมทหารเรือ กรมทหารเรืออยู่ใต้สังกัดของกระทรวงกลาโหม บริหารโดยรัฐมนตรีว่าการกระทรวงกลาโหม ผู้บัญชาการฝ่ายยุทธการทหารเรือ (CNO) เป็นนายพลเรือระดับสี่ดาวและนายทหารเรืออาวุโสของกรมทหารเรือ CNO อาจจะไม่ใช่นายทหารเรือที่อาวุโสที่สุดในกองทัพสหรัฐถ้าประธานหรือรองประธานคณะเสนาธิการร่วม ซึ่งตามกฎหมายแล้วมียศสูงกว่า CNO เป็นนายทหารจากกองทัพเรือ

ตามข้อมูลใน ค.ศ. 2013 กองทัพเรือสหรัฐมียุทโธปกรณ์ที่อยู่ในสถานะพร้อมปฏิบัติงานได้แก่ เรือ 280 ลำ, อากาศยานมากกว่า 3,650 ลำ, พาหนะที่ไม่ได้ใช้เพื่อการสู้รบ 50,000 คัน กองทัพสหรัฐเป็นเจ้าของอาคาร 75,200 อาคารบนพื้นที่ 13,000 ตร.กม.

ชื่อของเรือในกองเรือประจำการของกองทัพเรือสหรัฐนั้นนำหน้าด้วยตัวอักษร USS แทนคำว่า "เรือรบสหรัฐ" (United States Ship) เรือที่ไม่ได้อยู่ในกองเรือประจำการและมีลูกเรือเป็นพลเรือนมีชื่อนำหน้าด้วยตัวอักษร USNS แทนคำว่า "เรือเดินสมุทรสหรัฐ" (United States Naval Ship) ชื่อของเรือนั้นถูกเลือกอย่างเป็นทางการโดยอธิบดีกรมทหารเรือ โดยมักจะตั้งชื่อเพื่อให้เกียรติบุคคลหรือสถานที่สำคัญ นอกจากนี้เรือแต่ลำยังได้รับสัญลักษณ์จำแนกประเภทตัวเรือเพื่อระบุประเภทของเรือและหมายเลข (เช่น CVN หรือ DDG) นอกจากเรือรบประจำการแล้ว กองทัพเรือสหรัฐยังมีกองเรือสำรองที่ประกอบไปด้วยเรือที่ไม่พร้อมใช้งานที่ยังมีการบำรุงรักษาไว้เพื่อจะได้สามารถนำกลับมาใช้งานได้ในยามจำเป็น

กองทัพเรือสหรัฐเป็นกองทัพแรกที่ทำการติดตั้งเครื่องปฏิกรณ์นิวเคลียร์บนพาหนะทางทะเล ทุกวันนี้เรือบรรทุกอากาศยานและเรือดำน้ำทุกลำของสหรัฐที่ประจำการอยู่ล้วนใช้พลังงานนิวเคลียร์ ในกรณีของเรือบรรทุกเครื่องบินชั้นนิมิตซ์ เครื่องปฏิกรณ์บนเรือสองเครื่องสามารถให้พลังงานเรือในการขับเคลื่อนอย่างไม่จำกัดและสามารถให้พลังงานไฟฟ้าให้กับเมืองที่มีประชากรอยู่อาศัย 100,000 คน
พิภพวานร (ภาพยนตร์ พ.ศ. 2511)

พิภพวานร () เป็นภาพยนตร์บันเทิงคดีวิทยาศาสตร์จากประเทศสหรัฐอเมริกา ออกฉายเมื่อ ค.ศ. 1968 กำกับโดย Franklin J. Schaffner บทภาพยนตร์โดย Michael Wilson และ Rod Serling ดัดแปลงจากนวนิยายฝรั่งเศส ค.ศ. 1963 เรื่อง "La Planète des Singes" โดย Pierre Boulle
ฟาโรห์เซนค์พตาร์ไฮ

ฟาโรห์เซเฮเควนเร เซนค์พตาร์ไฮเป็นฟาโรห์แห่งราชวงศ์ที่ 13 ซึ่งอาจเป็นหนึ่งในห้าสิบสี่หรือห้าสิบ กษัตริย์แห่งราชวงศ์นี้พระองค์จะทรงเป็นรัชกาลสั้น ๆ ในเมมฟิสในช่วงกลางศตวรรษที่ 17 ช่วงระหว่างปี ค.ศ. 1663 ถึง ค.ศ. 1649
ฟาโรห์เดดูโมสที่หนึ่ง

ฟาโรห์ดเจตโฮเทปเร เดดูโมส เป็นฟาโรห์อียิปต์ของยุคกลางที่สอง ตามที่นักไอยคุปต์วิทยา คิม ริโฮลต์, ดาร์เรลล์ เบเคอร์และฮิลตัน เขาเป็นกษัตริย์แห่งราชวงศ์ที่ 16 อีกทางเลือกหนึ่ง Jürgen von Beckerath โทมัส ไนเดอร์และเด็ต เลฟแฟรงค์เห็นว่าเขาเป็นกษัตริย์แห่งราชวงศ์ที่ 13
ฟาโรห์เดดูโมสที่สอง

ฟาโรห์ดเจตเนเฟอร์เร เดดูโมส เป็นชาวพื้นเมืองฟาโรห์อียิปต์โบราณในช่วงยุคกลางที่สอง ตามที่นักไอยคุปต์วิทยา คิม ริโฮลต์และดาร์เรลล์ เบเคอร์เขาเป็นผู้ปกครองของเดมอสเธราชวงศ์ที่ 16 อีกทางเลือกหนึ่ง Jürgen von Beckerath โทมัส ไนเดอร์และเด็ต เลฟแฟรงค์เห็นว่าเขาเป็นกษัตริย์แห่งราชวงศ์ที่ 13
ฟาโรห์เซเนบมิอู

ฟาโรห์ซวาเฮนเร เซเนบมิอู (หรือ โซนบ์มิอู) เป็นฟาโรห์อียิปต์พิสูจน์ได้ไม่ดีในช่วงปลายราชวงศ์ที่ 13 ในช่วงยุคกลางที่สอง ตามที่Jürgen von Beckerath เขาเป็นกษัตริย์ที่สี่สิบเอ็ดแห่งราชวงศ์ที่ 13. อีกวิธีหนึ่งคือดาร์เรลล์ เบเคอร์แนะว่าเขาอาจจะเป็นผู้ปกครองลำดับที่ 57 ส่วนคิม ริโฮลต์เพียงระบุว่าฟาโรห์เซเนบมิอู รัชกาลสั้นวันระหว่าง 1,660 ปีก่อนคริสตกาลและ 1,649 ปีก่อนคริสตกาล
ฟาโรห์สนาอิบ

ฟาโรห์เมนเคาเร สนาอิบ เป็นฟาโรห์อียิปต์ในช่วงยุคกลางที่สอง ตามที่ไอยคุปต์คิมริโฮลต์และดาร์เรลล์เบเคอร์เขาเป็นกษัตริย์แห่งราชวงศ์ Abydos แม้ว่าพวกเขาจะออกจากตำแหน่งของเขาภายในราชวงศ์ อีกทางเลือกหนึ่ง Jürgen von Beckerath เห็นว่าฟาโรห์สนาอิบเป็นพระมหากษัตริย์ที่ครองราชย์ใกล้ถึงจุดสิ้นสุดของราชวงศ์ที่ 13
ภคพล ตัณฑ์พาณิชย์

ภคพล ตัณฑ์พาณิชย์ (ชื่อเล่น: รถบัส) เกิดเมื่อวันที่ 4 กรกฎาคม พ.ศ. 2552 เป็นนักแสดงเด็ก และนายแบบโฆษณาเด็กชาวไทย มีชื่อเสียงจากละครโทรทัศน์เรื่อง ดวงใจพิสุทธิ์ ในบท "ลูกหมี" ขณะนี้กำลังศึกษาอยู่ระดับ ชั้นประถมศึกษา โรงเรียนสิรศาสตร์ศึกษา (อมตะ)
เบลดรันเนอร์

เบลดรันเนอร์ เป็นภาพยนตร์แนวไซไฟออกฉายปี ค.ศ. 1982 กำกับภาพยนตร์โดย ริดลีย์ สก็อตต์ แสดงโดย แฮร์ริสัน ฟอร์ด , รัทเจอร์ ฮอร์เออร์ , ฌอน ยัง และ เอ็ดเวิร์ด โอลมอส ภาพยนตร์นี้เขียนบทโดย แฮปทัน แฟนเชอร์ และ เดวิด พีเพิล โดยเอาบทมาจากนวนิยาย Do Androids Dream of Electric Sheep? เมื่อปี 1968 ของฟิลิปส์ เค ดิกส์

ภาพยนตร์เป็นการพรรณาโลกอนาคตในเมืองลอสแอนเจอลิส รวมถึงมีการถูกดัดแปลงพันธุกรรมสำหรับออกแบบมนุษย์เทียม "Replicants" ผลิตขึ้นโดยมีประสิทธิภาพจากบริษัทไทเรล คอปเปอเรชั่น การใช้มนุษย์เทียมบนโลกถือเป็นสิ่งที่ต้องห้าม เพื่อใช้เป็นแรงงานทาสทั้งบนโลกและนิคมบนดาวอื่น มนุษย์เทียทบางส่วนเกิดต่อต้านและหนีมายังโลกจึงเกิดการไล่ล่าและฆ่า (ปลดประจำการ) สำหรับเหล่าหน่วยปฎิบัติการพิเศษที่รู้จักกันในนาม "เบลดรันเนอร์" โดยเนื้อเรื่องเน้นไปยังกลุ่มมนุษย์เทียมที่หนีรอดได้จำนวน 6 คน นำโดย รอย เบตตี้ (รัทเจอร์ ฮอร์เออร์) และรวมไปถึงอดีตเบรดรันเนอร์อย่างริชาร์ด เดคก้า (แฮร์ริสัน ฟอร์ด) ซึ่งไม่เต็มใจที่ตกลงรับที่หน้าที่ไล่ล่ามนุษย์เทียม , ระหว่างการสืบสวนเดคก้ามีความสัมพันธ์ลึกซึ้งกับราเชล

เบลดรันเนอร์ในตอนแรกที่วางจำหน่าย เกิดสองเสียงที่วิจารณ์หนัง , บางส่วนไม่พอใจกับการเล่าเรื่องของหนัง , บางส่วนชอบความซับซ้อนหลากหลายของหนัง , หนึ่งปีให้หลังจากหนังเข้าโรง ภาพยนตร์ดังกล่าวได้รางวัล Hugo Award สำหรับสาขา Best Dramatic Presentation.เบลดรันเนอร์ถือว่าไม่ประสบความสำเร็จในอเมริกาเหนือ จนถูกเรียกว่าคัลท์ฟิล์ม
ออเดรย์ ถัง

ออเดรย์ ถัง (Audrey Tang) (เกิด 18 เม.ย. 2524) เป็นโปรแกรมเมอร์ซอฟต์แวร์เสรีชาวไต้หวัน เธอได้รับแต่งตั้งให้เป็นรัฐมนตรีดิจิทัลของสาธารณรัฐจีน ทำให้เธอกลายเป็นคนข้ามเพศคนแรกที่ดำรงตำแหน่งในคณะรัฐมนตรี
คณะบัญชี มหาวิทยาลัยศรีปทุม

คณะบัญชี มหาวิทยาลัยศรีปทุม () เป็น คณะวิชา สังกัดมหาวิทยาลัยศรีปทุม เปิดสอนทั้งหมด 3 แห่งคือ

คณะบัญชี มหาวิทยาลัยศรีปทุม เดิมจัดการเรียนการสอนเป็นสาขาวิชา สังกัดคณะบริหารธุรกิจ ในปีการศึกษา 2532 คณะกรรมการสภามหาวิทยาลัยศรีปทุมได้ตระหนักถึงความสำคัญในวิชาชีพบัญชี จึงมีมติสถาปนาสาขาวิชาการบัญชีเป็นคณะๆ หนึ่งของมหาวิทยาลัยศรีปทุมนับตั้งแต่ปีการศึกษา 2532 เป็นต้นมา
พู่กัน

พู่กัน()หรือแปรงคือเครื่องมือสำหรับทาสีและระบายสี พู่กันนั้นผลิตโดยใช้เหล็กหนีบขนแปลงให้มีขนาดต่างๆโดยจะมีเกณฑ์แบ่งเป็นเบอร์ๆไปแปรงมีลักษณะต่างๆดังนี้

ขนาดของแปรงจะมีขนาดมิลลิเมตร (มม.) หรือนิ้ว (นิ้ว) ซึ่งจะเป็นขนาดของของขนแปรงซึ่งขนาดโดยทั่วไปคือ:พู่กันมีลักษณะต่างๆดังนี้
พู่กันนั้นมีการกำหนดขนาดไวก็จริงแต่ไม่มีมาตรฐานที่แน่นอนโดยจะมีขนาดจากเล็กที่เล็กที่สุดจนถึงใหญ่ที่สุดคือ:แต่โดยปกติมีขนาดแค่ 00-20

ขนสัตว์, ขนไนรอน, ขนกระรอก, ขนหางวัว เป็นต้น
ลอรา โลปส์

ลอรา โรส โลปส์ ()พระธิดาคนเล็กใน คามิลลา ดัชเชสแห่งคอร์นวอล พระชายาพระองค์ที่2 ในเจ้าชายชาลส์ เจ้าชายแห่งเวลส์ กับอดีตพระสวามี อันดริว พากเกอร์-โบลส์ เขาสมรสกับแฮรี โลปส์ มีบุตรร่วมกัน3คน 
ลอรา เป็นพระธิดาคนเล็กใน คามิลลา ดัชเชสแห่งคอร์นวอล และ อันดริว พากเกอร์-โบลส์ เกิด ณ ลอนดอน โดยหลังจากที่มารดาแยกทางกับบิดาและเสกสมรสกับ เจ้าฟ้าชายชาร์ลส์ ทำให้เธอกลายเป็นพระธิดาบุญธรรมของมกุฎราชกุมารแห่งสหราชอาณาจักร โดยเธอมีพี่ชาย 1 คนคือ ทอม พาร์กเกอร์-โบลส์ 
เธอได้สมรสกับ แฮรี โลปส์ เมื่อวันที่ 6 พฤษภาคม พ.ศ. 2549 โดยคามิลลา ดัชเชสแห่งคอร์นวอล พระมารดานอกจากจะเสด็จพระราชดำเนินร่วมงานพร้อมเจ้าชายชาลส์แล้ว ได้พระราชทานเครื่องประดับให้เป็นของขวัญรับแต่งงาน และมีแขกเข้าร่วมงานมากกว่า 2000 คน นอกจากนี้เมื่อปี พ.ศ. 2554 ใน พระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เธอยังได้เป็นแขกรับเชิญและในฐานะเพื่อนเจ้าสาวด้วย
สแตน อันสโลว์

สแตน อันสโลว์ (5 พฤษภาคม ค.ศ. 1931  – 6 เมษายน ค.ศ. 2017) เป็นนักฟุตบอลชาวอังกฤษ เล่นให้กับอิงกลิชฟุตบอลลีก
อาร์ม็อง กัตซี

อาร์ม็อง กัตซี (; 26 มกราคม ค.ศ. 1924 – 6 เมษายน ค.ศ. 2017) เป็นนักเขียน, กวี, นักหนังสือพิมพ์ชาวฝรั่งเศส

ในปี ค.ศ. 2013 อาร์ม็องได้รับรางวัล Grand prix du théâtre de l'Académie française.
ลิบูเช ฮาเวลโกวา

ลิบูเช ฮาเวลโกวา (11 พฤษภาคม ค.ศ. 1924 – 6 เมษายน ค.ศ. 2017) เป็นนักแสดงหญิงชาวเช็กเกีย แสดงภาพยนตร์มากถึง 90 เรื่อง ตั้งแต่ปี ค.ศ. 1957 ถึง ค.ศ. 2012
ฟาโรห์ยากคิม เซเคมเร

ฟาโรห์ยากคิม เซเคมเร หรือ ยากมู ()เป็นผู้ปกครองในช่วงระยะเวลาขั้นกลางของอียิปต์ แม้ว่าการจัดระเบียบราชวงศ์และเวลาของเขาจะโต้แย้งโดยคิม ริโฮลต์เชื่อว่าเขาน่าจะเป็นผู้ก่อตั้งราชวงศ์สิบสี่ ในขณะที่ในวรรณคดีเก่าเขาเป็นสมาชิกของราชวงศ์ที่สิบหก
วอลเลย์บอลหญิงชิงแชมป์สโมสรโลก 2017

วอลเลย์บอลหญิงชิงแชมป์สโมสรโลก 2017 () เป็นการแข่งขันชิงแชมป์สโมสรโลกครั้งที่ 11 และเป็นครั้งแรกที่จัดขึ้นในประเทศญี่ปุ่น โดยจัดขึ้น ณ โคเบะ, ประเทศญี่ปุ่น ซึ่งมี 8 ทีมที่เข้าร่วมการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้

แมทช์ที่แข่งขัน 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แช่งขัน 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
สำหรับรายการถ่ายทอดสดวอลเลย์บอลหญิงชิงแชมป์สโมสรโลก 2017 ในประเทศไทย มีดังนี้
ฟาโรห์นูบวอเซอร์เร

ฟาโรห์นูบวอเซอร์เร ยาอัมมู ()(ยังกลายเป็น ยาอามู, จามู และ จาม) เป็นผู้ปกครองในช่วงระยะเวลาสองระดับกลางของอียิปต์นี้ ผู้สมมติฐานยังคงใช้อยู่ในปัจจุบันโดยนักวิชาการเช่น Jürgen von Beckerath; แม้ว่าเมื่อเร็ว ๆ นี้คิม ริโฮลต์ที่นำเสนอว่าเขาเป็นผู้ปกครองที่สองของราชวงศ์ที่ 14